20 
VII. In tropicis terris praepollent fungi lenti, lignosi et persistentes; in tempera- 
tis et adhuc magis in frigidis regnant carnosi, succosi, fugaces. In frigidis 
lenti, tarde increscentes ob aestatem brevem vulgo desunt; magis suc- 
cosi et fugaces in alpes adscendunt, ut Coprini, Boletus scaber. Fungi 
perennes et lignosi, quorum tanta copia in calidis regionibus , arboribus, 
etiam iisdem regionibus praepollentibus, quoddammodo respondent. Ge- 
nera Agaricorum lenta, Marasmii, Lentini, Xeroti, Lenzites e. s. p. maxi- 
mum habent specierum numerum in regionibus calidioribus; paene deesse 
videntur Cortinarii , qui in silvis montanis septentrionalibus tres quartas par- 
tes individuorum autumno offerunt. (Unicam speciem e Ceylonia attulit 
Berkeley.) Nullum vero genus perfectiorum fungorum in tropicis ita luxuriat 
ac Polypororum ; ut Agaricini in nostris terris specierum numero excellunt, 
Polypori forsan in tropicis. At e carnosis Polyporis, tam mesopodibus 
(P. subsquamoso, ovino, melaleuco etc.), quam Merismaticis et Apodibus, 
qui silvas nostras ornant, nullus adest e terris calidis, sed e Sikkim Hima- 
layae duos insignes dedit Berkeley. Plurima quoque Hymenomycetum ge- 
nera, tropicis terris priva, sunt e Polyporeorum grege v. c. Cyclomyces, 
(nobilissima species tamen ex Oliio Amer, borealis) Hexagona, Favolus, 
Laschia. Hydna in tropicis terris mire rarescunt et adhuc nulla regio Hyd- 
norum adeo ferax cognita ac Suecia nostra , in qua post editam Synopsin 
Hymenomycetum ulterius tres novas Mesopodes, unam nulli affinem Pleu- 
ropodem, detegere nobis contigit. Auricularini , Polyporis eximie analogi, 
in terris calidis praepollent. 
VIII. Intra regionem temperatam eaedem species ex maxima parte sunt commu- 
nes v. c. in Europa et America boreali, sed multae Europae orientalis fun- 
gi, clima maritimum forsan fugientes, in Europa occidentali desunt, cum 
multae Europae occidentalis nobilissimi v. c. Boletus parasiticus , Hydnum 
Caput Medusae , II. adustum etc. in Americani borealem transeunt. — Ea- 
dem ratio videtur plurimarum specierum tropicarum, tam in India orientali, 
quam America obviarum. Plurima Sterea, Trametes Hydnoides, Polyporus 
xanthopus, sanguineus et multi alii omnibus terris calidis communes sunt. 
IX. At non modo genera, sed etiam permultae species cosmopolitae sunt, in 
tropicis et temperatis regionibus aeque frequentes v. c. plures Agarici, prae- 
cipue fimicolae, Schizophyllum commune, Lenzites betulina, Polyporus ver- 
sicolor, igniarius, lucidus etc., Thelephora hirsuta etc. In omnibus tropi- 
cis collectionibus multas species Europaeas inveni; tantum in Afzelii e Gui- 
nea inter XL species nulla adest Europaea, at forsan vulgatiores Europaeas 
colligere neglexit; nullus enim adest Agaricus. 
